Hiiriä pyydystämässä
Katsoppas kummaa, virkkoi Miiri,
 tuopa on oikein lystikäs hiiri,
 sarvetkin päässä on sankarilla
 juuri kuin pässillä puskurilla.
 Oivan paistin ma siitä saisin,
 kun siihen koskea uskaltaisin.

 Se sarvekas vastaa: kaikki ne tässä
 ovatkin hiiriä pyydystämässä!
 Ylen tyhmä sä oot, sen huomaa kyllä,
 näin kaunisko takki ois hiirellä yllä?
 Ja jalassa näinkö kiiltävät saappaat?
 Vai minut sä paistiksi suuhusi kaappaat!
 Koetappas koskea, sarvilla pukkaan
 ja kynteni isken pörrötukkaan.
 Oon suurempi herra kuin hiiri vainen,
 min’ olen koppakuoriainen.

1913